EL CASTELL D'ALAQUÀS TAMBÉ ALBERGA UN LABORATORI DE SALVEM LES FOTOS PARA L'HORTA SUD
17/01/2025

# EL CASTELL D'ALAQUÀS TAMBÉ ALBERGA UN LABORATORI DE SALVEM LES FOTOS PARA L'HORTA SUD

*   17/01/2025
*   [Castell](/categoria/4/0/castell)
*   [Imprimir](#)
*   Compartir
*    https://www.alaquas.org/documento.asp?id\_do=22488

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22488%2F0&title=Ajuntament%20d%27Alaqu%C3%A0s.%20Premsa.EL%20CASTELL%20D%27ALAQU%C3%80S%20TAMB%C3%89%20ALBERGA%20UN%20LABORATORI%20DE%20SALVEM%20LES%20FOTOS%20PARA%20L%27HORTA%20SUD)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22488/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2025/2/22488/17012025whatsapp_image_2025-01-17_at_14_38_36_2__Form_4.jpg)](https://www.alaquas.org/ficheros/documentos/2025/2/22488/17012025whatsapp_image_2025-01-17_at_14_38_36_2__Form_10.jpg "<a href='https://www.alaquas.org/ficheros/documentos/2025/2/22488/17012025whatsapp_image_2025-01-17_at_14_38_36_2__Form_10.jpg' target=_blank><i class='fa fa-external-link' aria-hidden='true'></i>.EL CASTELL D'ALAQUÀS TAMBÉ ALBERGA UN LABORATORI DE SALVEM LES FOTOS PARA L'HORTA SUD</a>")

La terrassa i una de les torres són els espais cedits per l'ajuntament per al projecte que rescata imatges afectades per la DANA

La Universitat de València (UV) ha obert un altre laboratori per al projecte Salvem els Fotos, que donarà cobertura a l'Horta Sud. A més de les instal·lacions del Museu Comarcal de l'Horta Sud, al Castell d’Alaquàs s'ha habilitat un espai per a la recuperació d'imatges afectades per la DANA.

El laboratori ha començat a funcionar aquesta setmana i se situa en una dependència ubicada en una de les torres. El procés d'assecat de les fotos, que és la fase prèvia al tractament posterior, es realitza en l'àmplia terrassa que té el monument en la seua part més alta, un espai que va ser recuperat durant la rehabilitació, entre 2006 i 2007.

La cessió d'aquests espais per als pròxims mesos a la Universitat de València s'ha realitzat a través de la Mancomunitat de l'Horta Sud, que va mediar amb l'àrea de Cultura i Patrimoni de l'Ajuntament d'Alaquàs. La Regidora responsable d'aquesta delegació, Marta Murciano, va assistir a la jornada de trasllat de tot el material i muntatge.

El projecte Salvem els Fotos va ser impulsat per la Universitat de València dies després de la DANA i a la iniciativa s'han sumat la Universitat Politècnica de València i la resta d'universitats públiques valencianes, a més del museu l’Etno de la Diputació de València, ICOM, el Grup Espanyol de Conservació, el Museu Comarcal de l'Horta Sud i la Mancomunitat de l'Horta Sud.

El primer laboratori de campanya es va obrir al Museu Comarcal i posteriorment es va habilitar un segon punt per a l'Horta Sud a l’Espai Alfafar, que ha hagut de desmantellar-se per la necessitat d'escometre reformes a l'edifici. Ara, el Castell també serà un punt al qual traslladar les fotografies, de moment de dilluns a divendres, de 10 a 14 hores. Les persones que necessiten informació poden escriure al correu electrònic [patrimonio.cultural@uv.es](mailto:patrimonio.cultural@uv.es).

Al capdavant del laboratori d'Alaquàs està la responsable de Patrimoni de la UV, Marisa Vázquez de Ágredos i el vicerectorat. Actua com a coordinadora Eva Bravo, que treballa juntament amb un grup de voluntariat, del qual forma part Ángeles Fresneda, membre de l’Associació Fotogràfica Alaquàs (AFA). El projecte obri la porta ara a que s'incorpore més gent a l'equip de voluntariat, que pot contactar amb la UV a través del mail patrimonio.cultural@uv.es o dirigir-se al Castell en l'horari establert.

**  
Col·laboració de Quaderns d’Investigació d’Alaquàs**

De manera paral·lela a la instal·lació del laboratori, el col·lectiu Quaderns d’Investigació d’Alaquàs s'ha interessat pel projecte. El seu director Enric Juan Redal ha mantingut un primer contacte amb la responsable de Patrimoni de la Universitat de València, Marisa Vázquez de Ágredos, en la qual s'han esbossat diverses línies de col·laboració futures. També altres organitzacions culturals de la població com a Via Heraclia o l’Associació Fotogràfica d’Alaquàs (AFA) han mostrat el seu suport.